Դիեգո Լաքսալտ

**Դիեգո Լաքսալտ** (, ), ուրուգվայցի պրոֆեսիոնալ ֆուտբոլիստ։ Ներկայումս Միլանից վարձավճարով հանդես է գալիս Տորինոյի և Ուրուգվայի ազգային հավաքականի կազմում։ Խաղում է ձախ կիսապաշտպանի դիրքում։

## Ակումբային կարիերա
### Դեֆենսոր Սպորտինգ
Լաքսալտը Դեֆենսոր Սպորտինգի ակադեմիայի սան է։ Իր պրոֆեսիոնալ դեբյուտը նշեց 2012 թվականի սեպտեմբերի 1-ին՝ փոխարինման մտնելով Մոնտեվիդեո Ուոնդերերսի դեմ խաղում։ Առաջին հանդիպումը թիմի մեկնարկային կազմում անցկացրեց նոյեմբերի 4-ին՝ Պենյարոլի դեմ խաղում։ Իր առաջին գոլը պրոֆեսիոնալ կարիերայում խփեց 2013 թվականի փետրվարի 24-ին՝ Նասիոնալի դեմ խաղում։ Դեֆենսոր Սպորտինգի կազմում Լաքսալտը անցկացրեց 15 հանդիպում՝ դառնալով 1 գոլի հեղինակ։

### Ինտեր Միլան
2013 թվականի ամռանը Լաքսալտը տեղափոխեց Ինտեր Միլան, սակայն օգոստոսի 21-ին 1 տարվա վարձավճարով միացավ Բոլոնյային։ Իր դեբյուտը Սերիա A-ում նշեց սեպտեմբերի 25-ին՝ Միլանի դեմ խաղում։ Այս խաղում նա դարձավ դուբլի հեղինակ, իսկ հանդիպումն ավարտվեց 3-3 հաշվով։ Բոլոնյայի կազմում Լաքսալտը անցակցրեց 15 հանդիպում՝ դառնալով 2 գոլի հեղինակ։ 2014 թվականի օգոստոսի 13-ին ուրուգվայցին վարձավճարով միացավ Էմպոլիին։ Իր դեբյուտը ակումբի կազմում նշեց օգոստոսի 24-ին՝ փոխարինելով Սիմոնե Վերդիին Իտալիայի գավաթի Լ'Ակուիլայի դեմ խաղում։ Իր առաջին և միակ գոլը խփեց դեկտեմբերի 3-ին՝ Ջենոայի դեմ խաղում։ 2015 թվականի հունվարին Լաքսալտը վերադարձավ Ինտեր՝ Էմպոլիի կազմում անցկացրեց 7 խաղերից հետո։

### Ջենոա
2015 թվականի հունվարի 30-ին Լաքսալտը 1․5 տարվա վարձավճարով միացավ Ջենոային։ Իր դեբյուտը ակումբի կազմում նշեց փետրվարի 15-ին՝ փոխարինման մտնելով Վերոնայի դեմ խաղում։ Առաջին հանդիպումը Ջենոայի մեկնարկային կազմում անցկացրեց մայիսի 3-ին՝ Ռոմայի դեմ խաղում։ Իր առաջին գոլը Լաքսալտը խփեց հոկտեմբերի 28-ին՝ դուբլ ձևակերպելով Տորինոյի դեմ խաղում։ 2016 թվականի հուլիսի 30-ին ուրուգվայցին լրիվ տրանսֆերով միացավ Ջենոային, իսկ Քրիստիան Անսալդին Ջենոայից տեղափոխվեց Ինտեր։ 2018 թվականի փետրվարի 11-ին նա խփեց Կիևոյի դեմ խաղի միակ գոլը՝ 1-0 հաշվով հաղթանակ պարգևելով իր թիմին։ Ջենոայի կազմում Լաքսալտը անցկացրեց 117 հանդիպում՝ դառնալով 8 գոլի և 12 գոլի հեղինակ։

### Միլան
2018 թվականի օգոստոսի 17-ին Լաքսալտը 4 տարվա պայմանագիր կնքեց Միլանի հետ։ Ակումբը նրա համար վճարեց 18 միլիոն եվրո։ Իր դեբյուտը Միլանի կազմում նշեց օգոստոսի 25-ին՝ փոխարինելով Ֆաբիո Բորինիին Նապոլիի դեմ խաղում։ Առաջին հանդիպումը եվրոպական առաջնություններում անցկացրեց սեպտեմբերի 20-ին՝ մեկնարկային կազմում խաղադաշտ դուրս գալով Եվրոպայի Լիգայի խմբային փուլի Դյուդելանժի դեմ խաղում։ 2019 թվականի հունվարի 16-ին նա մնա պահեստայինների նստարանին Իտալիայի սուպերգավաթի Յուվենտուսի դեմ խաղում, իսկ Միլանը պարտվեց 1-0 հաշվով։ 2018-19 մրցաշրջանում Լաքսալտը անցկացրեց 29 հանդիպում՝ դառնալով 1 գոլային փոխանցման հեղինակ։

2019 թվականի օգոստոսի 31-ին Լաքսալտը 1 տարվա վարձավճարով միացավ Տորինոյին։ Իր դեբյուտը ակումբի կազմում նշեց սեպտեմբերի 1-ին՝ փոխարինելով Ալեքս Բերենգերին Ատալանտայի դեմ խաղում։

## Միջազգային կարիերա
2013 թվականին Լաքսալտը Ուրուգվայի մինչև 20 տարեկանների երիտասարդական հավաքականի կազմում մասնակցեց Հարավային Ամերիկայի և աշխարհի առաջնություններին։ Աշխարհի առաջնությունում նա անցկացրեց 7 հանդիպում, իսկ Ուրուգվայը հասավ մրցաշարի եզրափակիչ, որտեղ հետխաղյա 11-մետրանոցների հարվածաշարում պարտվեց Ֆրանսիային։

Ուրուգվայի ազգային հավաքական Լաքսալտը առաջին անգամ հրավիրվեց 2016 թվականի մարտին՝ Բրազիլիայի և Պերուի դեմ խաղերի համար, սակայն այդպես էլ խաղադաշտ դուրս չեկավ։ 2016 թվականի հունիսին նա մասնակցեց Կոպա Ամերիկային, սակայն չանցկացրեց ոչ մի հանդիպում, իսկ Ուրուգվայը դուրս մնաց խմբային փուլից։ Ազգային հավաքականի կազմում իր դեբյուտը Լաքսալտը նշեց 2016 թվականի հոկտեմբերի 7-ին՝ փոխարինման մտնելով Վենեսուելայի դեմ խաղում։ Իր առաջին հանդիպումը հավաքականի մեկնարկային կազմում անցկացրեց 2017 թվականի հունիսի 4-ին՝ Իռլանդիայի դեմ ընկերական խաղում։

2018 թվականի մայիսին Լաքսալտը ընդգրկվեց Ուրուգվայի՝ աշխարհի առաջնության համար վերջնական կազմում։ Առաջնությունում անցկացրեց 4 հանդիպում, իսկ Ուրուգվայը դուրս մնաց քառորդ եզրափակչից՝ այստեղ 2-0 հաշվով պարտվելով ապագա չեմպիոն Ֆրանսիային։ 2019 թվականի հունիսին Լաքսալտը մասնակցեց Կոպա Ամերիկային՝ անցկացնելով 2 հանդիպում, իսկ Ուրուգվայը հասավ առաջնության քառորդ եզրափակիչ, որտեղ հետխաղյա 11-մետրանոցների հարվածաշարում պարտվեց Պերուին։

## Կարիերայի վիճակագրություն
### Ակումբային վիճակագրություն
*2020 թվականի հունվարի 16-ի դրությամբ*

### Միջազգային վիճակագրություն
*2020 թվականի հունվարի 16-ի դրությամբ*

## Ծանոթագրություններ

## Արտաքին հղումներ
* Լաքսալտի պաշտոնական Ինստագրամի էջը
* Լաքսալտը transfermarkt-ում
* Լաքսալտը soccerbase.com-ում
* Լաքսալտը WhoScored.com կայքում
* Լաքսալտը Տորինոյի պաշտոնական կայքում 
* Լաքսալտը Սերիա A-ի պաշտոնական կայքում 
* Լաքսալտը ՈՒԵՖԱ-ի պաշտոնական կայքում
* Լաքսալտը ՖԻՖԱ-ի պաշտոնական կայքում 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Բոլոնիայի ֆուտբոլիստներ
Կատեգորիա:Դեֆենսոր Սպորտինգի ֆուտբոլիստներ
Կատեգորիա:Էմպոլիի ֆուտբոլիստներ
Կատեգորիա:Ինտեր Միլանի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Միլանի ֆուտբոլիստներ
Կատեգորիա:Ուրուգվայի հավաքականի ֆուտբոլիստներ
Կատեգորիա:Ուրուգվայցի ֆուտբոլիստներ
Կատեգորիա:Ջենոայի ֆուտբոլիստներ
Կատեգորիա:Սելտիկի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տորինոյի ֆուտբոլիստներ